L’Ajuntament cancel·la la tradicional Benedicció de Sant Antoni, davant la previsió de pluges
2025-07-24

La celebració de la festivitat de Sant Antoni Abad a Burjassot, amb la seua tradicional benedicció dels animals de companyia, prevista per a aquest diumenge, ha quedat finalment suspesa. Així s’ha decidit aquest matí (20-01-2017), des de la Regidoria de Benestar Animal dirigida per Olga Camps, que organitza l’esdeveniment cada any juntament amb la col·laboració de la Penya El Cavall del municipi.

I és que la previsió meteorològica que en tot moment actualitza AEMET indica que la meteorologia no va a millorar durant el cap de setmana i les previsions de pluja, tant com per a demà dissabte, quan s’havien de realitzar tots els preparatius per part de la Brigada Municipal, com per al mateix diumenge, segueixen oferint alts índexs de probabilitat de pluges.

Així, la tradicional benedicció dels animals de companyia queda suspesa fins que es puga establir en el calendari una nova data.